Im Joar 1813 is as Fest ausgfoin, zweng de napoleonischn Kriag. Nacha is de Wiesn owa vo Joar zu Joar gwochsn. Zur Pferderennboh san Klettabaama, Keglbohna und Schaukln dazua kema. 1818 is as easchte Ringlspui afgstejt woan. Mearane Losständ ham ärmere Leit ogzogn, wei ma Porzlan, Suiba und Schmugg gwinna hod kena. Ob 1819 hom de Mingara Stodvoddan de  Festleitung iwanumma. Seitdem is as Oktobafest planmäßi jeds Joar gfeiad woan.